[{"text_idx": "#000003", "text": "Eesti sigade verd igasse vorsti ei jagu"}, {"text_idx": "#000004", "text": "Eesti ko\u0303ige hooajalisemad tooted on verivorstid ja piparkoogitainas, mille mu\u0308u\u0308k so\u0303ltub otseselt sellest, kas lumi on maas, va\u0308idavad tootjad. ERR.ee vo\u0303ttis aga luubi alla eestlaste armastatud verivorstide koostise - kui paljud neist toodetakse Eesti sigade valatud verest ja lihast ning kui palju tuuakse tooret sisse va\u0308lismaalt. Jah, ka ehteestilik verivorst pole alati vorstiotsani Eesti toorainest tehtud, kuigi u\u0308ldiselt on pilt u\u0308sna kodumaine."}, {"text_idx": "#000005", "text": "Tapamaju omavad lihato\u0308o\u0308stused ei lase sigade valatud verd raisku, vaid kasutavad selle oma verivorstides ja -ka\u0308kkides a\u0308ra. Selle, mis u\u0308le ja\u0308a\u0308b, mu\u0308u\u0308vad aga teistele lihato\u0308o\u0308stustele. Ko\u0303igile paraku Eesti sigade verd ei jagu, no\u0303nda tuuakse verepulbrit ka mujalt Euroopa Liidust sisse, et hooajaline hittkaup valmis saaks ja lettidele jo\u0303uaks."}, {"text_idx": "#000006", "text": "Tootjad kinnitavad kui u\u0308hest suust: verivorstide mu\u0308u\u0308giedu on otseses seoses lume vo\u0303i selle puudumisega. Niipea, kui esimene lumi millalgi oktoobris-novembris maha sajab, tormab eestlane poodi verivorsti ostma, et omale pu\u0308hademeeleolu luua. Hetkel, kui maapind taas mustaks to\u0303mbub, vorstiost aga lakkab ning peetub ajani, mil ja\u0308lle taevast lund tuleb. Mustade jo\u0303ulude korral ostetakse pu\u0308hadevorstid alles vahetult jo\u0303uludeks. Sellegipoolest on detsember igal juhul ko\u0303rgeima verivorstimu\u0308u\u0308giga kuu, misto\u0303ttu ei taha u\u0308kski lihato\u0308o\u0308stus vorste saatvast mu\u0308u\u0308giedust ko\u0303rvale ja\u0308a\u0308da. Seeto\u0303ttu tulebki mo\u0303nel juhul appi ka va\u0308lismaine seaveri ning -liha."}, {"text_idx": "#000008", "text": "\"Saaremaa Lihato\u0308o\u0308stuses toodetavates verivorstides kasutatav liha ja veri pa\u0308rineb oma to\u0308o\u0308stuse tapamajast. Kasutame ainult naturaalset verd, verepulbrit ei kasuta, va\u0308a\u0308rtustame ikka kohalikku toorainet,\" kinnitab to\u0308o\u0308stuse peatehnoloog Malle Ma\u0308gi."}, {"text_idx": "#000010", "text": "Ta\u0308pselt sama kinnitab ka Karni kaubama\u0308rgi all verivorste tootev Arke Lihato\u0308o\u0308stus - neil on oma tapamaja, misto\u0303ttu veri ja liha on omast ka\u0308est vo\u0303tta, et vorstiks teha."}, {"text_idx": "#000011", "text": "Otepa\u0308a\u0308 lihato\u0308o\u0308stusel endal tapamaja pole, ent nende verivorstimaterjal tuleb Po\u0303lvamaalt Haameri talust - nii sealiha kui veri. \"Meie verepulbrit ei kasuta,\" kinnitab to\u0308o\u0308stuse tegevjuht Maire Niit."}, {"text_idx": "#000014", "text": "Ka ulukilihast verivorste tootev Linpeti kaubama\u0308rki kasutav Linnama\u0308e Lihato\u0308o\u0308stus kinnitab, et nende toodetes kasutatav veri pa\u0308rineb Eestist, kuid liha alati mitte. \"Sealiha on eestimaine vo\u0303i Euroopa Liidust, po\u0303dralihaga verivorstide liha pa\u0308rineb Eesti metsadest ku\u0308titud toorainest,\" selgitab to\u0308o\u0308stuse mu\u0308u\u0308gidirektor Karel Jaanson."}, {"text_idx": "#000016", "text": "\"Meie kasutame oma verivorstides nii kodumaist kui mujalt pa\u0308rit toorainet. Liha tuleb nii Eestist kui Taanist ja ka veri tuleb pulbri kujul nii Eestist kui Taanist, sest Eesti verd lihtsalt ei ja\u0308tku ko\u0303igile, tegemist on nii hooajalise tootega,\" po\u0303hjendab Rannarootsi turundusjuht Ingrid Prinsthal."}, {"text_idx": "#000017", "text": "Kui veri ja liha on enamikul Eesti pa\u0308ritolu, siis na\u0308iteks kruubid alati mitte. Na\u0308iteks Linnama\u0308e lihato\u0308o\u0308stuse kruubid on pa\u0308rit Eestist, teised ostavad seda sisse valdavalt Tartu Millist, mis toob oma toodangu La\u0308tist."}, {"text_idx": "#000022", "text": "\"Veganluse trend hakkab Eestisse alles tulema,\" arvab Prinsthal. \"Minge Saku Konsumisse ja vaadake, mida inimesed ostavad. Enamik Eesti inimesi so\u0308o\u0308b iga pa\u0308ev iga toidukorraga liha, k.a viinereid ja sardelle. Taimetoitlasi on va\u0308ike kogukond, kes sellest palju ra\u0308a\u0308gib ja kes elab Tallinnas u\u0308hes va\u0308ikeses piirkonnas,\" po\u0303hjendab Prinsthal, miks see mu\u0308u\u0308ki ei mo\u0303juta."}, {"text_idx": "#000026", "text": "Suuremad lihato\u0308o\u0308stused kinnitavad, et mu\u0308u\u0308k on aastati stabiilne, ko\u0303ikudes vaid selle ja\u0308rgi, kas lund on vo\u0303i mitte - mida varem tuleb lumi maha, seda varem hakatakse ka verivorsti ostma."}, {"text_idx": "#000034", "text": "Lavrov: ei Ukraina rahuplaan ega Musta mere viljalepe pole realistlikud"}]